Бойкот на откриването на Параолимпиадата - СОЧИ 2014 - Sportal.bg
Бойкот на откриването на Параолимпиадата07 март 2014 | 14:11
Тази вечер в Сочи се откриват параолимпийските игри, но на церемонията няма да присъстват знатни персони, държавни и правителствени ръководители, отбелязва Ройтерс. Плановете за изпращане на правителствени делегации в Сочи бяха отменени заради политиката към Украйна на Русия, която изпрати войски в Крим, съобщава Ройтерс. Нито представители на британското правителство, нито на кралското семейство няма да бъдат сред официалните гости, след като принц Едуард, най-малкият син на кралица Елизабет Втора, се отказа от плановете си да пътува за Сочи. САЩ също обявиха, че няма да пратят официални лица. Нито един френски министър няма да пристигне в Сочи. Германия ще бъде представена от заместник-вътрешния си министър Оле Шрьодер, което отразява деликатната позиция, в която се намира Берлин заради здравите икономически и енергийни връзки с Русия, отбелязва Ройтерс. "Не мога да пренебрегвам политическата ситуация, но в същото време уважавам страшно много параолимпийците", заяви Шрьодер, който е от консерваторите на Ангела Меркел. Вчера руският президент Владимир Путин заяви, че бойкот на параолимпийските игри заради ситуацията в Украйна би бил върхът на цинизма. Веднага след това министрите на спорта на Полша и на Финландия отмениха пътуването си до Сочи. Същото направи и канадският спортен министър. Холандия отмени плановете си да изпрати делегация на игрите. Австрийският министър на отбраната и на спорта също няма да уважи церемонията, подобно на чешкия министър на спорта.
бойко. Самара и
10 март 2014 | 00:03
да года духа принц едуарт и Англия